Period: Early Dynastic IIIb
Genre: Royal Inscription
Transliteration:
<SURFACE>
{d}lugal-e₂-muš₃-ra
en-mete-na
ensi₂
lagaš{ki}
šag₄ pad₃-da
{d}nanše
ensi₂ gal {d}nin-ŋir₂-su₂-ka
dumu en-an-na-tum₂
ensi₂
lagaš{ki}ka-ke₄
{d}nin-ŋir₂-su₂-ra
eš₃ dug-ru
mu-na-du₃
a-huš
e₂ igi zid bar-ra
mu-na-du₃
mu-ni-tum₂
{ŋeš}gigir₂ kur-da₅ {d}nin-ŋir₂-su₂ <unk> {ha}har-ra-an eridu{ki}ka...
ni₂-bi kur šag₄-ga
mu-na-dim₂
e₂-du₂₄-ur₃-zi-le
mu-na-du₃
{d}lugal-urub{ki}ra
e₂-gal urub{ki}ka-ni
mu-na-du₃
{d}nanše
e₂-engur-ra-zu₂-lum-ma
mu-na-du₃
mu-ni-tum₂
ama-gi₄ lagaš{ki}
e-ŋar
ama dumu i₃-ni-gi₄
dumu ama i₃-ni-gi₄
ama-gi₄-še₃ ur₅-ka
e-ŋar
u₄-ba en-mete-na-ke₄
{d}lugal-e₂-muš₃-ra
e₂-muš₃ pa₅-ti-bir₅-ra{ki}ka
e₂ ki-aŋ₂-ŋa₂-ni
mu-na-du₃
ki-bi mu-na-gi₄
dumu unug{ki}
dumu larsa{ki}
dumu pa₅-ti-bir₅-ra{ki}ka
...
e-ŋar
{d}inana-ra
unu{ki}še₃
šu-na i₃-ni-gi₄
...
larsa{ki}še₃
šu-na i₃-ni-gi₄
{d}lugal-e₂-muš₃-ra
e₂-muš₃-še₃
šu-na i₃-ni-gi₄
en-mete-na
lu₂ inim-ma sig₁₀-ga
{d}inana-ka
dingir-ra-ni
{d}šul-lahšu-am₆

Cuneiform:
<SURFACE>
𒀭𒈗𒂍𒈹𒊏
𒂗𒋼𒈨𒈾
𒉺𒋼𒋛
𒉢𒁓𒆷𒆠
𒊮𒅆𒊒𒁕
𒀭𒀏
𒉺𒋼𒋛𒃲𒀭𒎏𒄈𒍪𒅗
𒌉𒂗𒀭𒈾𒁺
𒉺𒋼𒋛
𒉢𒁓𒆷𒆠𒅗𒆤
𒀭𒎏𒄈𒍪𒊏
𒀊𒂁𒊒
𒈬𒈾𒆕
𒀀𒍽
𒂍𒅆𒍣𒁇𒊏
𒈬𒈾𒆕
𒈬𒉌𒁺
𒄑𒇥𒆳𒍏𒀭𒎏𒄈𒍪<unk>𒄩𒄯𒊏𒀭𒉣𒆠𒅗...
𒉎𒁉𒆳𒊮𒂵
𒈬𒈾𒁶
𒂍𒂄𒃡𒍣𒇷
𒈬𒈾𒆕
𒀭𒈗𒌾𒆠𒊏
𒂍𒃲𒌾𒆠𒅗𒉌
𒈬𒈾𒆕
𒀭𒀏
𒂍𒇉𒊏𒅗𒈝𒈠
𒈬𒈾𒆕
𒈬𒉌𒁺
𒂼𒄄𒉢𒁓𒆷𒆠
𒂊𒃻
𒂼𒌉𒉌𒉌𒄄
𒌉𒂼𒉌𒉌𒄄
𒂼𒄄𒂠𒄯𒅗
𒂊𒃻
𒌓𒁀𒂗𒋼𒈨𒈾𒆤
𒀭𒈗𒂍𒈹𒊏
𒂍𒈹𒉽𒂊𒋾𒉆𒊏𒆠𒅗
𒂍𒆠𒉘𒂷𒉌
𒈬𒈾𒆕
𒆠𒁉𒈬𒈾𒄄
𒌉𒀕𒆠
𒌉𒌓𒀕𒆠
𒌉𒉽𒂊𒋾𒉆𒊏𒆠𒅗
...
𒂊𒃻
𒀭𒈹𒊏
𒀕𒆠𒂠
𒋗𒈾𒉌𒉌𒄄
...
𒌓𒀕𒆠𒂠
𒋗𒈾𒉌𒉌𒄄
𒀭𒈗𒂍𒈹𒊏
𒂍𒈹𒂠
𒋗𒈾𒉌𒉌𒄄
𒂗𒋼𒈨𒈾
𒇽𒅗𒈠𒋧𒂵
𒀭𒈹𒅗
𒀭𒊏𒉌
𒀭𒂄𒇱𒀭